Mikolajavas

Mikolajavas (arba Mikolajevas, Nikolajevas, taip pat Smėlynė) – istorinė Panevėžio miesto dalis, buvusi į šiaurės rytus nuo Panevėžio miesto centro, dešiniajame Nevėžio krante, Nevėžio kilpoje, tarp Senojo ir Naujojo Panevėžio.https://upload.wikimedia.org/wikipedia/commons/5/55/KdwR_P19.jpeg Smėlynę mena Smėlynės gatvė, einanti į šiaurę nuo miesto centro ir prasidedanti ties Smėlynės gatvės tiltu.

 Etimologija 

Mikolajavas yra dvarininkinis vietovardis, kilęs nuo savininko Mikalojaus Tiškevičiaus vardo – būtent jo žemėse ir kūrėsi vietovė.

 Istorija 

Mikolajavas ėmė kurtis 1780 m., kai šių žemių savininkas buvo LDK didikas Mikalojus Tiškevičius. 1781–1782 m. čia buvo pastatyta medinė bažnyčia, 1877–1885 m. jos vietoje pastatyta dabartinė mūrinė. 1789 m. Nikolajevas-Smėlynė dar tik formavosi – čia buvo aikštė, prie kurios tiktai pietų pusėje stovėjo sodybos. Gyvenvietė 1791–1792 m. tapo miestu, tačiau savivalda Mikolajave nebuvo įvesta – nespėta gauti privilegijos. XIX a. 1-ojoje pusėje Mikolajavas ėmė jungtis su Panevėžiu – 1843 m. Senojo Panevėžio žemės suvalstybintos, Senasis Panevėžys ir Smėlynė tapo Naujojo Panevėžio priemiesčiais,Panevėžio miesto istorinė dalis.  Kvr.kpd.lt (tikrinta 2022-02-24). taip pat prijungimas nurodomas 1849 m., o galutinis – 1915 m.Algirdas Jonušis. Panevėžio pradžių pradžia – žemėlapiuose. 2013-08-09, Sekunde.lt (tikrinta 2022-02-24).

 Šaltiniai 

Kategorija:Panaikintos Panevėžio miesto savivaldybės gyvenvietės